Държавен вестник, бр. 10, 2024 г., стр. 17

БРОЙ  10	
Д Ъ Р Ж А В Е Н  В Е С Т Н И К 	
СТР.  17  
(4) По реда на чл. 107, ал. 2 от Закона за 
държавния бюджет на Република България за 
2024 г. могат да се финансират съответните 
разходи за сметка на средствата по централния 
бюджет, произтичащи от промяната по ал. 3.
Чл. 72. (1) Органите, отговорни за финансо-
вото управление на средствата от Европейския 
съюз, включително Държавен фонд „Земеде-
лие“, предоставят информация до 10-о число 
на месеца, следващ отчетното тримесечие, на 
Министерството на регионалното развитие и 
благоустройството, Министерството на фи-
нансите и на областните информационни цен-
трове по чл. 20, ал. 1 от Закона за управление 
на средствата от Европейските фондове при 
споделено управление информация по общини 
за сключените договори, предмет и размер на 
финансиране през отчетното тримесечие и 
информация за предстоящите за финансиране 
на общински проекти за текущото тримесечие, 
в обхвата на дейностите по чл. 107, ал. 1 от 
Закона за държавния бюджет на Република 
България за 2024 г., съгласно приложения 
№ 6 и № 7.
(2) Информацията по ал. 1 се използва 
от областните информационни центрове при 
изпълнение на задълженията им по чл. 20, 
ал. 1 от Закона за управление на средствата от 
Европейските фондове при споделено управле-
ние за осигуряване на актуална, безплатна и 
експертна информация относно възможностите 
за финансова подкрепа със средства от Евро-
пейските фондове при споделено управление 
на общините.
Чл. 73. (1) Средствата от централния бю-
джет за преодоляване на диспропорции във 
възнагражденията на персонала по чл. 1, ал. 5, 
т. 8.1 от Закона за държавния бюджет на Ре-
публика България за 2024 г. се разпределят по 
бюджетни организации, както следва:
1. средства за преодоляване на диспропор-
ции във възнагражденията на служители на 
бюджетни организации, за които се прилага 
Законът за държавния служител или чл. 107а 
от Кодекса на труда, които заемат длъжности, 
определени в Класификатора на длъжностите 
в администрацията, и възнагражденията им се 
определят съгласно наредбата по чл. 67, ал. 3 
от Закона за държавния служител и чл. 107а, 
ал. 10 от Кодекса на труда;
2. средства за преодоляване на диспропорции 
във възнагражденията на служители, чиито 
правоотношения не са по Закона за държавния 
служител или чл. 107а от Кодекса на труда, в 
бюджетни организации, в които има и служи-
тели по Закона за държавния служител или 
по чл. 107а от Кодекса на труда;
3. средства за преодоляване на диспропорции 
във възнагражденията на служители в бюджет-
ни организации, които не попадат в т. 1 и 2.
(2) Средствата за преодоляване на диспро-
порции във възнагражденията на служители по 
ал. 1, т. 1 се определят въз основа на анализ, 
извършен от администрацията на Министер-
ския съвет.
(3) Средствата за преодоляване на диспро-
порции във възнагражденията на служители 
по ал. 1, т. 2 и 3 се определят, като се приложи 
процент, съпоставим с процента на увеличе-
ние на общите разходи за възнаграждения на 
служителите по ал. 1, т. 1.
Чл. 74. (1) Увеличаване на основните въз-
награждения в разпоредителите с бюджет по 
реда на чл. 12 от наредбата по чл. 67, ал. 3 
от Закона за държавния служител и чл. 107а, 
ал. 10 от Кодекса на труда се извършва след 
определянето на съответните нови размери 
на индивидуалните основни месечни запла-
ти съгласно акта на Министерския съвет по 
чл. 1, ал. 7 от Закона за държавния бюджет 
на Република България за 2024 г.
(2) Увеличаване на основните възнагражде-
ния в разпоредителите с бюджет, за които са 
одобрени увеличени средства за персонал по 
бюджетите им и/или чрез централния бюджет 
за 2024 г. спрямо 2023 г. извън тези, предвидени 
за реализиране на политиката за минималната 
работна заплата, максималния осигурителен 
доход и приведения целогодишен ефект от 
увеличението на разходите за персонал през 
2023 г., по реда на наредбата по чл. 67, ал. 3 
от Закона за държавния служител и чл. 107а, 
ал. 10 от Кодекса на труда, се извършва преди 
приемането на акта на Министерския съвет 
по чл. 1, ал. 7 от Закона за държавния бюджет 
на Република България за 2024 г.
Чл. 75. (1) Ръководителите на Агенция „Път-
на инфраструктура“ и Агенцията по геодезия, 
картография и кадастър към министъра на 
регионалното развитие и благоустройството 
определят нов размер на индивидуалните 
основни месечни заплати на служителите в 
рамките на разходите за персонал по бюджета 
на административната структура за 2024 г.
(2) Определянето на размера на индиви-
дуалните основни месечни заплати по ал. 1 
се извършва въз основа на акт на съответния 
ръководител, издаден в 10-дневен срок от вли-
зането в сила на постановлението.
Заключителни разпоредби
§ 1. Постановлението се приема на основа-
ние чл. 51, ал. 2, чл. 55а, чл. 92, ал. 1 и чл. 109, 
ал. 3 и ал. 4, т. 2 от Закона за публичните 
финанси и чл. 57, ал. 1, чл. 76 и чл. 106, ал. 2 
от Закона за държавния бюджет на Република 
България за 2024 г.
§ 2. Постановлението влиза в сила от 
1 януари 2024 г.
Министър-председател:  
Николай Денков
Главен секретар на Министерския съвет:  
Ваня Стойнева